Lykšilis

Lykšilis – kaimas Kelmės rajono savivaldybėje, 6 km į pietvakarius nuo Šaukėnų, prie kelio Šaukėnai–Vaiguva. Seniūnaitijos centras. Veikia Lykšilio pagrindinė mokykla, biblioteka. Gretimame Pagančiukų kaime veikia Pakupelkio sentikių cerkvė.

Lykšilis įsikūręs Žemaičių aukštumoje, šiauriniu pakraščiu teka Ventos intakas Gansė.

Istorija 

Lykšilio vietoje buvo akmens amžiaus stovykla; rasta titnaginių skelčių, grubių neornamentuotų puodų šukių, ugniakurų pėdsakų. Lykšilyje rasta gludinta akmeninė buožė. Radinius laiko Kauno istorijos muziejus. 1644 m. ir 1645 m. Gardėnų ir Paverpenių valdų inventoriuose minimas Lykšilio kaimas ir palivarkas. Lykšilis priklausė Jucevičiams, Bogužams, XIX a. pabaigoje – majorui Al. Kaributui Daškevičiui.

1910 m. įsteigta pradžios mokykla, 1949–1999 m. septynmetė, aštuonmetė, devynmetė, nuo 1999 m. Lykšilio pagrindinė mokykla. 1950 m. įkurta biblioteka, medicinos punktas.

1950–1992 m. buvo tarybinio ūkio centrinė gyvenvietė.

|}

Gyventojai

Šaltiniai 

 

Kelmės rajono savivaldybės gyvenvietės